McCain Camp Wants To Postpone VP Debate | HuffPost
***Read more about the Vice Presidential debate.
Sarah Palin Politics John McCain Presidential Debates Vp Debate Dit was gister die vyfde dag van die derde toets tussen Engeland en Suid-Afrika op die Oval in Londen. Die Proteas het ŉ teiken van 492 lopies gejaag. Dean Elgar en Temba Bavuma het aanvanklik vasgeskop en ŉ vennootskap van 108 lopies opgestapel. Suid-Afrika is uiteindelik almal uit vir 252 lopies. Elgar was voortreflik en het 136 lopies aangeteken van 228 balle. Dit was sy agste honderdtal van sy toetsloopbaan. Engeland loop nou met 2-1 voor in die reeks, met die laaste toets wat Vrydag op Old Trafford in Manchester begin.
In die driehoekige-eendagreeks vir A-spanne speel Indië vandag teen Afganistan.
Die Superrugbyreeks se eindstryd word komende Saterdag in Johannesburg tussen die Lions en Crusaders gespeel. Die Crusaders het dié titel reeds sewe keer gewen. Alle kaartjies is reeds uitverkoop vir die wedstryd wat Saterdag om 16:00 begin.
Intussen het dit bekend geword dat die Springbok en Sharks-losskakel Pat Lambie moontlik in Frankryk gaan rugby speel.
Kom ons loer na die jongste punteleer.
Fina se wêreldkampioenskap het Sondag in Boedapest geëindig. Suid-Afrika kon net twee medaljes inpalm. Die VSA het eerste geëindig.
Kom ons loer na die jongste wêreldranglys.
Intussen het Rory McIlroy sy joggie JP Fitzgerald afgedank. Hulle was saam toe McIlroy sy vier Majors gewen het en ook die wêreld se no. 1-speler was.
Bernhard Langer het sy derde Britse Ope-titel vir seniors ingepalm. Hy het daarmee die suksesvolste seniors-speler in Majors geword. Langer spog nou met tien Major-titels.
Ná die naweek se Hongaarse Formule Een Grand Prix gaan die spanne vir ŉ paar weke rus. Op die jongste punteleer is Sebastian Vettel nou met 14 punte voor.
Intussen het McLaren aangedui dat hulle in die volgende paar weke sal besluit watter enjin hulle aanstaande seisoen gaan gebruik. Daar is al hoe meer sprake daarvan dat hulle van Honda na Renault gaan skuif.
Die 2017-uitgawe van die MTN8-kompetisie sal op Vrydag 11 Augustus afskop. Bidvest Wits sal om 20:00 teen Lamontville Golden Arrows in Johannesburg speel.
Die ander bepalings lyk só:
Saterdag 12 Augustus
Cape Town City teen Polokwane City – Kaapstad-stadion (15:00)
Kaizer Chiefs teen SuperSport United – Moses Mabhida-stadion (20:15)
Mamelodi Sundowns vs Maritzburg United – Lucas Moripe-stadion (15:00)